thecodefatherco/RoDrive huggingface dataset:
Întrebare: Semaforul instalat pe trotuar are în funcțiune semnalul roșu, iar cel suspendat, pentru direcția de mers la stânga, semnalul verde. Conducătorul de vehicul care dorește să meargă înainte are dreptul să intre în intersecție?
Variante de răspuns:
Da, deoarece semaforul suspendat are semnalul verde în funcțiune
Nu, deoarece semaforul de pe trotuar, care i se adresează, are semnalul roșu în funcțiune
Nu, deoarece deplasarea pe direcția înainte este permisă numai atunci când semnalul verde este în funcțiune la ambele semafoare
Răspuns corect: Nu, deoarece semaforul de pe trotuar, care i se adresează, are semnalul roșu în funcțiune
Explicație: Atunci când semaforul instalat pe trotuar are în funcțiune semnalul roșu iar cel suspendat, pentru direcția de mers la stânga, semnalul verde. Conducătorii de vehicule care doresc să circule pe direcția înainte sau să vireze către dreapta trebuie să respecte semnificația semaforului instalat pe trotuar, iar cei care doresc să schimbe direcția de mers către stânga trebuie să respecte semnificația semaforului pentru virajul către stânga, adică semaforul suspendat care va avea atașat un panou pe care se regăsește o sageată cu vârful spre stânga. Prin urmare, conducătorul de vehicul care dorește să circule pe direcția înainte nu poate intra în intersecție, deoarece semnalul roșu al semaforului instalat pe troruar nu îi permite trecerea.
Întrebare: În cazul plăgilor însoțite de hemoragii arteriale, persoanelor rănite trebuie să li se aplice un garou de cauciuc:
Variante de răspuns:
Deasupra plăgii
Sub plagă
Peste plagă
Răspuns corect: Deasupra plăgii
Explicație: Garoul este un cordon elastic, care este folosit pentru oprirea sângerării în cazul unor hemoragii care nu pot fi oprite altfel, de obicei în cazul plăgilor membrelor. Acesta se aplică deasupra rănii, pentru a micșora presiunea arterială în zona plăgii. Acesta nu se aplică direct pe piele ci peste o bucată de fașă sau alt material moale și se atașează neapărat un bilet pe care se notează numele victimei si ora exactă a aplicării garoului. În absența unui garou, se poate folosi: un fular, cordon, curea, cravată, șnur, elastic etc. Deși în trecut se recomanda slăbirea garoului la fiecare 15 minute pentru a permite alimentarea cu sânge a membrului, practică nu mai este recomandată în prezent, deoarece poate agrava starea victimei. Consultați personalul specializat prin apel 112 înainte de a efectua această manevră.
Întrebare: Ce măsuri ia conducătorul de vehicul, angajat într-un accident cu avarii ușoare?
Variante de răspuns:
Așteaptă sosirea polițistului din zonă
Scoate vehiculul în afara părții carosabile și se prezintă la poliție în termen de 24 de ore
Anunță poliția, fără a schimba poziția vehiculului
Răspuns corect: Scoate vehiculul în afara părții carosabile și se prezintă la poliție în termen de 24 de ore
Explicație: Conducătorul de vehicul implicat într-un accident de circulațieîn urma căruia au rezultat numai avarierea vehiculelor și/sau alte pagube materiale(fără victime), este obligat să scoată imediat vehiculul în afara parții carosabile ori, dacă starea vehiculului nu permite acest lucru, să îl deplaseze cât mai aproape de bordură sau acostament, semnalizându-i prezența și să se prezinte la unitatea de poliție competentă pe raza căreia s-a produs accidentul în termen de cel mult 24 de ore de la producerea evenimentului pentru întocmirea documentelor de constatare. La această obligativitate de a vă prezenta la unitatea de poliție competentă pe raza căreia s-a produs accidentul în termen de cel mult 24 de ore de la producerea evenimentului sunt prevăzute următoarele excepții:
Întrebare: Cum veți proceda corect la întâlnirea indicatoarelor „Oprire“ și „Trecere la nivel cu o cale ferată dublă fără bariere“?
Variante de răspuns:
Opriți și vă asigurați, la 1 m de calea ferată
Reduceți viteza și traversați cu atenție linia ferată
Opriți în locul în care există vizibilitate maximă asupra căii ferate, fără a depăși indicatoarele menționate sau marcajul pentru oprire
Răspuns corect: Opriți în locul în care există vizibilitate maximă asupra căii ferate, fără a depăși indicatoarele menționate sau marcajul pentru oprire
Explicație: Atunci când vă apropiați de o trecere la nivel cu o cale ferată curentă și întâlniți indicatorul „Trecere la nivel cu o cale ferată dublă, fără bariere”, însoțit de indicatorul „Oprire”, aveți obligația de a opri în locul în care există vizibilitate maximă asupra căii ferate fără a trece de aceste indicatoare sau, după caz, înaintea marcajului pentru oprire și să vă asigurați că din partea stângă sau din partea dreaptă nu se apropie niciun vehicul feroviar, după care vă puteți continua deplasarea.
Întrebare: Circulați cu un autovehicul / tractor agricol sau forestier, cu remorcă, pe o șosea cu o singură bandă pentru fiecare direcție și vă apropiați de o curbă la stânga, foarte strânsă și fără vizibilitate. Cum trebuie să adaptați modul de conducere?
Variante de răspuns:
Reduceți viteza înaintea curbei, din cauza pericolului mărit de derapare a remorcii
Reduceți viteza, circulați pe mijlocul benzii și accelerați ușor când ajungeți în vârful curbei
Mențineți viteza, iar în curbă frânați
Răspuns corect: Reduceți viteza înaintea curbei, din cauza pericolului mărit de derapare a remorcii
Explicație: Aveți obligația să circulați cu o viteză care să nu depășească 30 km/h, în localități, sau 50 km/h în afara localităților, în curbele deosebit de periculoase semnalizate ca atare sau în care vizibilitatea este mai mică de 50 de metri. Iar dacă autoturismul pe care îi conduceți are atașată o remorcă veți reduce din timp viteza (înainte de curbă), deoarece pericolul de derapaj al remorcii este foarte mare. Parcurgerea unei curbe se face cu viteză redusă și constantă, iar abia după ieșirea din curbă, când vizibilitatea este bună, puteți accelera. Când ajungeți în vârful curbei, adică în mijlocul acesteia,NUeste momentul potrivit pentru a accelera. Momentul potrivit pentru a accelera este chiar după ieșirea din curbă, atunci când aveți și cea mai bună vizibilitate. Nu se recomandă să frânați în interiorul curbei, frânarea se face înainte de curbă. Dacă frânați în interiorul curbei, remorca va avea tendința să se deplaseze pe direcția înainte și apare fenomenul de supravirare a remorcii.
Întrebare: Ce obligație îi revine conducătorului de vehicul care schimbă direcția de mers la dreapta, la semnalul verde al semaforului, în timp ce pietonii sunt angajați la rândul lor în traversare?
Variante de răspuns:
Să semnalizeze schimbarea direcției de mers și să acorde prioritate de trecere pietonilor angajați în traversarea străzii pe care urmează să intre, pe sensul său de mers
Să semnalizeze schimbarea direcției de mers și să-și continue deplasarea cu prudență, pietonii fiind obligați să-i cedeze trecerea
Să semnalizeze schimbarea direcției de mers și să păstreze o distanță laterală suficientă față de bordura din dreapta
Răspuns corect: Să semnalizeze schimbarea direcției de mers și să acorde prioritate de trecere pietonilor angajați în traversarea străzii pe care urmează să intre, pe sensul său de mers
Explicație: Conducătorul de vehicul care schimbă direcția de mers spre dreapta, chiar dacă semaforul este pe culoarea verde, are obligația de a acorda prioritate de trecere pietonilor angajați regulamentar în traversarea străzii pe care dorește să intre, când aceștia se află pe sensul de mers al vehiculului.
Întrebare: La întâlnirea cărui indicator aveți prioritate de trecere?
Variante de răspuns:
„circulație în ambele sensuri"
„prioritate față de circulația din sens invers"
„prioritate pentru circulația din sens invers"
Răspuns corect: „prioritate față de circulația din sens invers"
Explicație: Indicatorul „Circulație în ambele sensuri” se întâlnește la ieșire de pe un drum cu sens unic și are rolul de a atenționa conducătorul de autovehicul că pe sectorul de drum următor se va circula în ambele sensuri. La întâlnirea indicatorului „Prioritatefațăde circulația din sens invers” conducătorul de vehicul are prioritate față de toate vehiculele care circulă din sens opus. Acest indicator rutier se întâlnește pe sectoarele de drum îngustat, unde nu au loc să circule două vehicule, unul pe lângă celălalt. La întâlnirea indicatorului „Prioritatepentrucirculația din sens invers”, conducătorul de vehicul pierde prioritatea față de toate vehiculele care circulă din sens opus. Acest indicator rutier se întâlnește pe sectoarele de drum îngustat, unde nu au loc să circule două vehicule, unul pe lângă celălalt. Prin urmare, veți avea prioritate de trecere la întâlnirea indicatorului „Prioritatefațăde circulația din sens invers”.
Întrebare: Este interzisă staționarea unui vehicul pe un drum public cu o lățime mai mică de 6 m?
Variante de răspuns:
Da
Nu
Legal, nu este prevăzut
Răspuns corect: Da
Explicație: Se interzice, prin regulamentul rutier,staționareavoluntară a vehiculelor pe drumurile publice cu o lățime mai mică de 6 metri. Atenție! Pe aceste drumuri nu este interzisă și manevra deoprire. Trebuie știut că diferența dintre oprire și staționare constă în perioada de timp pe care este imobilizat vehiculul. O imobilizare a vehiculului de până la 5 minute se numește oprire, iar dacă durează mai mult de 5 minute, se numește staționare. Prin urmare, daca imobilizarea vehiculului este de pana la 5 minute, se numește oprire și este permisă în locurile în care este interzisă staționarea.
Întrebare: La semnalul polițistului situat într-o intersecție, cu brațul ridicat vertical, aveți obligația:
Variante de răspuns:
Să circulați cu prudență maximă
Să reduceți viteza
Să opriți, indiferent din ce direcție circulați
Răspuns corect: Să opriți, indiferent din ce direcție circulați
Explicație: Brațul polițistului rutier ridicat vertical semnifică oprire pentru toți participanții la trafic care se apropie, indiferent din ce direcție circulă aceștia. Acest semnal este un semnal premergător, după efectuarea lui așteptați următorul semnal al polițistului, ca de exemplu ridicarea brațelor în plan orizontal.
Întrebare: Pe autostradă se interzice:
Variante de răspuns:
Circulația autovehiculelor în coloană
Învățarea conducerii unui vehicul, încercarea prototipurilor de șasiuri și de vehicule cu motor
Executarea de lucrări pe partea carosabilă pe timp de noapte
Răspuns corect: Învățarea conducerii unui vehicul, încercarea prototipurilor de șasiuri și de vehicule cu motor
Explicație: Pe autostradă se interzice învățarea conducerii vehiculelor, ca de exemplu efectuarea ședințelor de conducere oferite de școlile de șoferi sau de alte centre de pregătire sau instruire, precum și încercările prototipurilor de șasiuri și de autovehicule, cum ar fi autovehicule aflate în etapa de testare și dezvoltare a unor noi concepte și tehnologii. Circulația autovehiculelor în coloană pe autostradă și executarea de lucrări pe partea carosabilă a autostrăzii pe timp de noapte nu sunt prevăzute a fi interzise în legislația rutieră, astfel acestea sunt permise, cu condiția să se respecte toate reglementările legislative în vigoare.
Întrebare: Puteți schimba poziția vehiculului, dacă sunteți implicat într-un accident de circulație?
Variante de răspuns:
Da, după ce ați acordat primul ajutor victimelor
Da, după ce ați anunțat poliția
Da, dacă accidentul s-a soldat numai cu avarii
Răspuns corect: Da, dacă accidentul s-a soldat numai cu avarii
Explicație: În cazul în care ați fost implicat într-un accident de circulație în urmă căruia a rezultat moartea sau vătămarea integrității corporale ori a sănătății unei persoane sunteți obligat să anunțați imediat poliția și să apelați numărul național unic pentru apeluri de urgență 112, să nu modificați sau să ștergeți urmele accidentului și să nu părăsiți locul faptei. Prin urmare, în cazul variantei A de răspuns,chiar dacă acordați sau nu victimelor primul ajutor,nu se va putea schimba poziția vehiculului. După anunțarea poliției,NUse poate schimba poziția vehiculului în toate situațiile. Dacă în urma accidentuluia rezultat moartea sau vătămarea integrității corporale ori a sănătății unei persoaneNUse poate schimba poziția vehiculului, chiar dacă ați anunțat poliția, în această situație sunteți obligat să anunțați imediat poliția și să apelați numărul național unic pentru apeluri de urgență 112,să nu modificați sau să ștergeți urmele accidentului și să nu părăsiți locul faptei. În schimb, dacă accidentul s-a soldatnumai cu avarierea vehiculelor și/sau alte pagube materiale(fără victime), se poate schimba poziția vehiculului, iar anunțarea poliției se va face la unitatea de poliție competentă pe raza căreia s-a produs accidentul în termen de cel mult 24 de ore de la producerea evenimentului. Conducătorul de vehicul implicat într-un accident de circulațieîn urma căruia au rezultat numai avarierea vehiculelor și/sau alte pagube materiale(fără victime), este obligat să scoată imediat vehiculul în afara parții carosabile ori, dacă starea vehiculului nu permite acest lucru, să îl deplaseze cât mai aproape de bordură sau acostament, semnalizându-i prezența și să se prezinte la unitatea de poliție competentă pe raza căreia s-a produs accidentul în termen de cel mult 24 de ore de la producerea evenimentului pentru întocmirea documentelor de constatare. La această obligativitate de a vă prezenta la unitatea de poliție competentă pe raza căreia s-a produs accidentul în termen de cel mult 24 de ore de la producerea evenimentului sunt și excepții: Vă recomandăm să consultați și articolele din legislația rutieră actualizată ce se găsesc puțin mai jos.
Întrebare: Cum se recomandă să procedați pentru a conduce ecologic un autovehicul?
Variante de răspuns:
Să utilizați frâna de motor pentru a încetini
Să scoateți autovehiculul din viteză în timpul frânării
Să folosiți frâna de mână concomitent cu frâna de serviciu, pentru a obține o frânare rapidă și eficientă
Răspuns corect: Să utilizați frâna de motor pentru a încetini
Explicație: Pentru a conduce ecologic se recomandă evitarea, pe cât posibil, a accelerărilor și a frânărilor bruște. Utilizarea frânei de motor pentru a încetini autovehiculul este o caracteristică a conducerii ecologice și se recomandă în vederea economisirii combustibilului și prelungirii duratei de viață a elementelor frânei de serviciu (frâna de picior). Scoaterea autovehiculului din viteză la frânare nu este un element al conducerii ecologice și nu se recomandă la frânările pentru încetinire, se scoate autovehiculul din viteză doar atunci când frânați considerabil intenționând să opriți. Decuplarea transmisiei în timpul mersului se interzice prin regulamentul rutier. Utilizarea frânei de mână concomitent cu cea de serviciu nu este un element al conducerii ecologice si nu se recomandă în nicio situație. Frâna de mână (frână de staționare) se folosește doar la staționare.
Întrebare: Un vehicul va fi imobilizat dacă:
Variante de răspuns:
Numărul de înmatriculare sau de înregistrare este fals
Starea tehnică a pneurilor este necorespunzătoare
Conducătorul auto refuză să poarte centura de siguranță
Răspuns corect: Numărul de înmatriculare sau de înregistrare este fals
Explicație: Imobilizarea unui autovehicul, tramvai, tractor agricol ori forestier se dispune de către polițistul rutier pentru conducerea acestuia având număr fals de înmatriculare sau înregistrare. Pe lângă imobilizarea vehiculului, această faptă se pedepsește penal, cu închisoare de la unu la 5 ani sau cu amendă, se va aplica măsura de reținere a permisului de conducere în vederea anulării acestuia, eliberându-se o dovadă înlocuitoare a acestuia fără drept de circulație. Dacă starea tehnică a pneurilor este necorespunzătoare se va sancționat cu amenda contravențională prevăzută în clasa a II-a de sancțiuni și cu reține certificatului de înmatriculare sau de înregistrare, eliberându-se o dovadă înlocuitoare a acestuia cu drept de circulație pentru 15 zile. Pentru această contravenție NU se dispune imobilizarea vehiculului. În cazul în care conducătorul auto refuză să poarte centura de siguranță și este depistat de polițistul rutier, acesta va fi sancționat cu amenda prevăzută în clasa I de sancțiuni și cu aplicarea a 2 puncte de penalizare. Pentru această contravenție NU se dispune imobilizarea vehiculului.
Întrebare: Cum se procedează cu accidentatul readus la viață prin resuscitare cardio-respiratorie?
Variante de răspuns:
Se va transporta la domiciliu sau la locul de muncă
Se va transporta întotdeauna la o unitate medicală specializată
Se va aștepta sosirea poliției rutiere
Răspuns corect: Se va transporta întotdeauna la o unitate medicală specializată
Explicație: Accidentatul readus la viață cu ajutorul resuscitării cardio-respiratorie se va transporta întotdeauna la o unitate medicală specializată pentru investigații de specialitate în vederea asigurării că toate funcțiile organismului sunt în stare bună.
Întrebare: Circulați în spatele unui autobuz și vă apropiați de o intersecție semnalizată cu indicatorul „Oprire“. Cum veți proceda în această situație pentru a traversa în siguranță intersecția?
Variante de răspuns:
Vă continuați deplasarea, traversând intersecția odată cu autobuzul, în cazul în care conducătorul acestuia a oprit și s-a asigurat că prin intersecție nu circulă alte vehicule
Vă opriți în dreptul indicatorului, după care vă continuați drumul întrucât, dacă a trecut autobuzul, nu sunt pericole
Vă opriți în locul în care aveți vizibilitate maximă și vă asigurați, chiar dacă în același mod a procedat și conducătorul autobuzului
Răspuns corect: Vă opriți în locul în care aveți vizibilitate maximă și vă asigurați, chiar dacă în același mod a procedat și conducătorul autobuzului
Explicație: După plecarea autobuzului din fața dvs., pentru că întâlniți indicatorul „Oprire”, aveți obligația de a opri în locul cu vizibilitate maximă pentru a vă asigura, iar dacă este cazul, acordați prioritate de trecere vehiculelor care circulă pe drumul cu prioritate (în acest caz pe drumul transversal), după care vă puteți continua deplasarea.Oprirea este obligatorie, chiar dacă vehiculul din față s-a asigurat sau dacă pe drumul prioritar (transversal în acest caz) nu circulă vehicule.
Întrebare: Oprirea este interzisă:
Variante de răspuns:
La o distanță mai mică de 25 m de colțul intersecției
Pe drumul cu sens unic
La o distanță de 5 m în spatele ultimului vagon de tramvai oprit în stația fără refugiu pentru pietoni
Răspuns corect: La o distanță mai mică de 25 m de colțul intersecției
Explicație: Se interzice oprirea voluntară a vehiculelor în intersecții, inclusiv în cele cu circulație în sens giratoriu, precum și în zona de preselecție unde sunt aplicate marcaje continue, iar în lipsa acestora, la o distanță mai mică de 25 metri de colțul intersecției. Pe străzile unde circulația se desfășoară în sens unic nu se interzice oprirea, legislația rutieră permite oprirea chiar și pe partea stângă, dacă rămâne liberă cel puțin o bandă de circulație. Legislația rutieră nu interzice oprirea la o distanță de 5 m în spatele ultimului vagon de tramvai oprit în stația fără refugiu pentru pietoni, nu există un articol în legislație care să specifice acest lucru. Dar trebuie să reținem că oprirea este interzisa în stațiile mijloacelor de transport public de persoane, precum și la mai puțin de 25 m înainte și după acestea. Legislația specifică și faptul că atunci când întâlniți un tramvai oprit într-o stație fără refugiu pentru pietoni, sunteți obligat să opriți în spatele tramvaiului, și vă puteți relua deplasarea numai după ce ușile tramvaiului au fost închise și v-ați asigurat că nu puneți în pericol siguranța pietonilor angajați în traversarea drumului public.
Întrebare: Ce semnificație are lumina de culoare roșie a semaforului?
Variante de răspuns:
Obligă atât conducătorii de vehicule cât și pietonii să se oprească
Îi obligă la oprire doar pe conducătorii auto care circulă pe direcția înainte, permițând în unele situații virajul la dreapta, pietonilor fiindu-le interzisă traversarea
Nu permite intrarea în intersecție a autovehiculelor, ci doar traversarea străzii de către pietoni
Răspuns corect: Obligă atât conducătorii de vehicule cât și pietonii să se oprească
Explicație: Semnalul de culoare roșie al semaforului interzice trecerea, atât conducătorilor de vehicule cât și pietonilor. Conducătorii de vehicule trebuie să oprească înaintea marcajului pentru oprire sau pentru trecerea pietonilor, iar în lipsa acestuia, în dreptul semaforului. Dacă semaforul este instalat deasupra ori de cealaltă parte a intersecției și nu există un marcaj de oprire, oprirea se va face înainte de marginea părții carosabile a drumului ce urmează a fi intersectat.
Întrebare: Ce obligații are conducătorul de vehicul care intenționează să intre pe prima stradă la dreapta, într-o intersecție cu sens giratoriu?
Variante de răspuns:
Ocolește sensul giratoriu, apoi schimbă direcția de mers spre dreapta
Semnalizează intenția de a executa manevra, se asigură, se angajează cât mai aproape de marginea din dreapta, apoi intră pe strada respectivă
Oprește autovehiculul, se asigură și execută schimbarea direcției de mers spre dreapta
Răspuns corect: Semnalizează intenția de a executa manevra, se asigură, se angajează cât mai aproape de marginea din dreapta, apoi intră pe strada respectivă
Explicație: Conducătorul de vehicul care intenționează să vireze pe prima stradă la dreapta într-o intersecție cu sens giratoriu, trebuie să semnalizeze intenția de a executa manevra, se asigură și se angajează cât mai aproape de marginea din dreapta, după care virează pe prima stradă la dreapta.
Întrebare: Poate fi reținut de către polițistul rutier certificatul de înmatriculare al unui vehicul?
Variante de răspuns:
Nu, deoarece legea prevede o asemenea măsură numai pentru permisul de conducere
Da, dacă autovehiculul sau remorca prezintă defecțiuni tehnice care pun în pericol siguranța circulației
Da, dar numai pentru o perioadă de 15 zile
Răspuns corect: Da, dacă autovehiculul sau remorca prezintă defecțiuni tehnice care pun în pericol siguranța circulației
Explicație: Legislația rutierăprevede măsura de reținere, atât pentru permisul de conducere, cât și pentrucertificatul de înmatriculare sau de înregistrare. Certificatul de înmatriculare al unui vehicul se va reține de către polițistul rutier dacă autovehiculul sau remorca conduse pe drumurile publiceprezintă defecțiuni tehnice care pun în pericol siguranța circulației, printre care se numără și deficiențe majore sau periculoase la sistemul de frânare sau la mecanismul de direcție. Iar în cazul în care acesta prezintădeficiențepericuloasela sistemul de frânare sau la mecanismul de direcție, se va dispune și imobilizarea vehiculului. Certificatul de înmatriculare al unui vehiculnu se reține pentru o anumită perioadă de timp, acesta se reține până la încetarea motivului pentru care a fost reținut. Restituirea certificatului de înmatriculare reținut se face doar după ce se va face dovada că motivul pentru care a fost reținut a încetat.
Întrebare: Dacă într-o intersecție conducătorul de vehicul întâlnește semnalul verde al semaforului, precum și indicatorul „Cedează trecerea“, el este obligat:
Variante de răspuns:
Să respecte semnificația semnalului verde
Să respecte semnificația indicatorului
Să respecte semnificația semnalului verde, acordând prioritate de trecere vehiculelor care circulă pe drumul prioritar
Răspuns corect: Să respecte semnificația semnalului verde
Explicație: Conducătorul de vehicul este obligat să respecte semnificația semnalizării luminoase cu prioritate față de semnificația indicatoarelor de reglementare de prioritate. Semnificația indicatoarelor de reglementare de prioritate instalate lângă semafoare se va respecta când semafoarele nu funcționează sau funcționează pe culoarea galbenă intermitent. Prin urmare, în situația descrisă în întrebare, se va respecta culoarea verde a semaforului.